|  |
| --- |
| **Άρθρο:**19 |
| **Ημ/νία:**10.12.1938 |
| **Ημ/νία Ισχύος:**10.12.1938 |
|  |
| **Τίτλος Άρθρου** Υπόνομοι - Βόθροι - Αποχωρητήρια |
| **Λήμματα** Υγειονομικός Κανονισμός, Υπόνομοι, Βόθροι, Αποχωρητήρια |

|  |
| --- |
| **Κείμενο Άρθρου**  ΚΕΦΑΛΑΙΟΝ Γ  Αποχέτευσις  1. Εφ όσον υπάρχουν υπόνομοι, πάσα οικία και παν κατάστημα και εργοστάσιον, δέον να έχη πλήρες σύστημα αποχετεύσεως συνδεόμενον μετά των υπονόμων διά κλειστών αγωγών.  Εάν δεν υπάρχουν υπόνομοι, δέον να έχουν βόθρον στεγανόν ή σηπτικόν. Ούτος θα ευρίσκεται εις απόστασιν ουχί μικροτέραν των 10 μ. από τυχόν υπάρχοντος φρέατος. Βόθρος στεγανός, ευρισκόμενος από του φρέατος εις μιρκοτέραν των 10 μ. απόστασιν και απορροφητικός εις μικροτέραν των 15μ. αχρηστεύεται.  Παν άνοιγμα βόθρου ή οχετού θα έχη σίφωνα και λεπτόν δικτυωτόν σύρμα διά να μη εισέρχωνται οι κώνωπες.  2. Πάσα οικία και παν κατάστημα ή εργοστάσιον δέον να έχη  αποχωρητήριον μετά υδραυλικής εγκαταστάσεως και να τηρήται καθαρόν. Εις αγροτικάς κατοικίας και εις απόρους δύναται να επιτραπή η κατασκευή λάκκου αποχωρητηρίου υπό τον όρον ότι το στόμιον θα είναι κεκαλυμμένον εις τρόπον ώστε να μη εισέρχωνται αι μυίαι, θα απέχη του φρέατος ή της πηγής τουλάχιστον 15 μέτρα και θα ευρίσκεται εις θέσιν χαμηλοτέραν εκείνων (της πηγής ή του φρέατος).  Προς εκτέλεσιν των υπό των ανωτρω παραγράφων του παρόντος άρθρου προβλεπομένων, παρέχεται εις μεν τους ιδιοκτήτας καταστημάτων εν γένει και εργοστασίων τρίμηνος προθεσμία, εις δε τους ιδιοκτήτας οικιών 6μηνός τοιαύτη, από της ισχύος της διατάξεως.  3. Ο εν τοις αποχωρητηρίοις χρησιμοποιούμενος χάρτης θ απορρίπηται είτε εντός δοχείου μεταλλικού περιέχοντος διάλυμα ασβέστου είτε εντός κιβωτίου κεκαλυμμένου. Εκεί δε ένθα υπάρχη υδραυλική εγκατάστασις δέον να ρίπτηται εντός της λεκάνης. |

|  |
| --- |
| **Άρθρο:**20 |
| **Ημ/νία:**10.12.1938 |
| **Ημ/νία Ισχύος:**10.12.1938 |
|  |
| **Λήμματα** Υγειονομικός Κανονισμός, Δημοτικά - Κοινοτικά αποχωρητήρια |

|  |
| --- |
| **Κείμενο Άρθρου**  Εκαστος Δήμος ή Κοινότης υποχρεούται να κατασκευάση ανάλογα Δημοτικά ή Κοινοτικά αποχωρητήρια και ουρητήρια. Κατά προτίμησιν δέον να κατασκευασθώσι τοιαύτα εις πολυσύχναστα μέρη του Δήμου ή της Κοινότητος (αγορά, πλατεία) ως και εκεί ένθα προσέρχονται εκδρομείς ή  εγκαθίστανται υπό σκηνάς ή παραπήγματα. |

|  |
| --- |
| **Άρθρο:**21 |
| **Ημ/νία:**10.12.1938 |
| **Ημ/νία Ισχύος:**10.12.1938 |
|  |
| **Τίτλος Άρθρου** Υπαίθριοι και αγροτικαί εγκαταστάσεις. |
| **Λήμματα** Υγειονομικός Κανονισμός, Υπαίθριες εγκαταστάσεις, Αποχωρητήρια |

|  |
| --- |
| **Κείμενο Άρθρου**  1. Πάσα υπαίθριος ή αγροτική εγκατάστασις μεμονωμένη ή ομαδική δέον να έχη:  α) Κατάλληλα και επαρκή αποχωρητήρια τύπου κατά προτίμησιν λάκκου αποχωρητηρίου, σχέδια του οποίου παρέχονται υπό του οικείου  Υγειονομικού Κέντρου.  β) Βόθρον δι ακάθαρτα ύδατα.  γ) Λάκκον ή δοχεία όπου θα συλλέγωνται και θα καλύπτωνται διά στρώματος χώματος τ απορρίμματα εις τρόπον ώστε να μη ευρίσκωνται εις την διάθεσιν των μυιών.  2. Αι τοιαύται εγκαταστάσεις θα απέχωσι τουλάχιστον 100 μέτρα από τυχόν υπαρχούσης πηγής ή ρεύματος ύδατος.  3. Διά την εκτέλεσιν των ανωτέρω ευθύνονται οι ιδιοκτήται των οικοπέδων εφ ων η κατασκήνωσις ή εγκατάστασις ως και οι εγκατεστημένοι εν αυτοίς.  Εάν το γήπεδον ανήκει εις Δήμον ή Κοινότητα ούτοι είναι υπεύθυνοι διά τ ανωτέρω. |

|  |
| --- |
| **Άρθρο:**22 |
| **Ημ/νία:**10.12.1938 |
| **Ημ/νία Ισχύος:**10.12.1938 |
|  |
| **Τίτλος Άρθρου** Καθαριότης - Απορρίμματα - Απόβλητα ύδατα |
| **Λήμματα** Υγειονομικός Κανονισμός, Καθαριότητα, Απορρίμματα, Απόβλητα ύδατα |
| **Σχόλια** 1. Η παρ. 4 τροποποιήθηκε και συμπληρώθηκε με το άρθρ. 1 παρ. 1 της Υ.Α. Γι/6001/19-11/2-6/1967 (Κοιν. Προν.). 2. Οι παρ. 5, 6, 7 προστέθηκαν με το άρθρο 1 παρ. 2 της Υ.Α. Γιγ/6001/19-11/2-6/1967 (Κοιν. Προν.). 3. Η παρ. 7 καταργήθηκε αφότου ίσχυσε με την ΥΑ Γ1/11379/24-7/24-8/1971 (Κοιν. Υπηρ.). |

|  |
| --- |
| **Κείμενο Άρθρου**  ΚΕΦΑΛΑΙΟΝ Δ  1. Ο ιδιοκτήτης ή ο ενοικιαστής οικίας ή καταστήματος υποχρεούται όπως, τηρή καθαράν την οικίαν, το κατάστημα, το περίβολον και τον πέριξ αυτών χώρον. Τας αυτάς υποχρεώσεις έχουν και οι υπό τας σκηνάς ή πρόχειρα παραπήγματα διαμένοντες.  2. Η σάρωσις θα γίνηται δι υγρού σαρώθρου διά ραντίσματος με ύδωρ ή οπωσδήποτε άλλως εις τρόπον ώστε να μη εγείρεται κονιορτός.  3. Η αποκονιόρτωσις των ειδών οικιακής χρήσεως ως και η σάρωσις θα γίνωνται μέχρι της 8½ πρωϊνής τον χειμώνα και της 7½ πρωϊνής το θέρος και κατά τρόπον μη ενοχλούντα τους διαβάτας και περιοίκους.  4. «Απαγορεύεται το πτύειν και απορρίπτειν παντός είδους αχρήστων αντικειμένων επί του εδάφους των οδών, πλατειών ως και του δαπέδου των κοινοχρήστων οικημάτων, καταστημάτων, ιδρυμάτων, μεταφορικών μέσων και εν γένει κέντρων και χώρων εξυπηρετήσεως και συγκεντρώσεως του κοινού». «5α. Εφ όσον κατά την καύσιν της θερμαντικής ύλης των οικιών, καταστημάτων, εργαστηρίων, εργοστασίων κλπ. παράγεται αιθάλη ή καπνός δέον όπως τοποθετηθώσιν εις την στέγην τούτων αιθαλοσυλλέκται καλώς λειτουργούντες και καλώς συντηρούμενοι διά την παρακράτησιν ή την μείωσιν των δημιουργουμένων οχλήσεων.  Οι ιδιοκτήται ή ενοικιασταί των ακινήτων υποχρεούνται όπως  εγκαταστήσουν φίλτρον εναντίον του καπνού διά τον περιορισμόν των καταλοίπων.  β) Ομοίως δέον να λαμβάνωνται μέτρα υπό των ιδιοκτητών ή ενοικιαστών οικιών, καταστημάτων, εργαστηρίων, εργοστασίων κλπ. εξουδετερώσεως των τυχόν παραγομένων υπ αυτών, κόνεων, αερίων, ατμών ως και του οιουδήποτε παρακαλουμένου θορύβου, δυναμένων να προκαλέσωσι βλάβην ή όχλησιν των περιοίκων ή ενοίκων ή εργαζομένων εν αυτοίς.  6. Απαγορεύεται η αποβολή καπνού ή δυσοσμίας υπό πετρελαιοκινήτων επιβατικών, λεωφορείων, φορτοεπιβατικών αυτοκινήτων και λοιπών οχημάτων κινουμένων εντός πόλεων ή χωρίων.  (7. Τα λύματα, απόβλητα και απορρίμματα των οικιών, καταστημάτων, εργοστασίων κλπ. δέον να διατίθενται κατά υγιεινόν τρόπον συμφώνως προ τας Ε1β 3161/27.11.61 «σχέδιον προσωρινού Κανονισμού και οδηγίαι κατασκευής και λειτουργίας ιδιωτικών συστημάτων των διαθέσεως λυμάτων», Ε16/4044/19.12.61 «περί αποχετεύσεως λυμάτων εις διευθετημένα ή μη ανοικτά ρεύματα» Ε1β 221/22.1.65 «περί διαθέσεως λυμάτων και βιομηχανικών αποβλήτων» και Ε1β/301/10.2.64 «περί συλλογής αποκομιδής και διαθέσεως απορριμμάτων» υγειονομικάς διατάξεις)». |

|  |
| --- |
| **Άρθρο:**23 |
| **Ημ/νία:**10.12.1938 |
| **Ημ/νία Ισχύος:**10.12.1938 |
|  |
| **Λήμματα** Υγειονομικός Κανονισμός, Απορρίμματα |

|  |
| --- |
| **Κείμενο Άρθρου**  1. Τα απορρίμματα πάσης φύσεως θα διαφυλάσσωνται εντός κλειστών χώρων ή μεταλλίνων δοχείων μετά καλυμμάτων εφαρμοζόντων στεγανώς εις τρόπον ώστε να μη είναι δυνατή η εν αυτοίς είσοδος μυιών και μυών ή άλλων εντόμων.  2. Εκάστην Δευτέραν ουδεμία ακαθαρσία και ουδέν απορρίμμα θα υπάρχη εις τας αυλάς, περιβόλους κλπ. οικιών και καταστημάτων.  3. Εάν υπάρχη Δημοτική ή Κοινοτική υπηρεσία καθαριότητος τ απορρίμματα θα παραδίδωνται εις ταύτην, άλλως θα μεταφέρωνται υπό του ενδιαφερομένου εκάστην Δευτέραν απ ευθείας εις τον τόπον της απορρίψεως.  Τα οχήματα της μεταφοράς των απορριμμάτων θα είναι ούτω διερρυθμισμένα ώστε τα απορρίμματα να μη διασπείρωνται καθ οδόν.  4. Η Υγειονομική Επιτροπή εν συνεργασία μετά της Αστυνομικής Αρχής δι αποφάσεώς της θέλει ορίση τόπον απορρίψεως των απορριμμάτων και ταφής των νεκρών ζώων. Ο τόπος ούτος δέον να είναι εις απόστασιν τουλάχιστον 1.000 μέτρων από των τελευταίων εν συνεχεία κατοικιών και 500 μέτρων μακράν της δημοσίας οδού.  5. Η εναπόθεσις των απορριμμάτων θα γίνηται εις σωρούς, οι οποίοι κατά προτίμησιν θα καλύπτωνται διά χώματος. Η ταφή των πτωμάτων των ζώων θα γίνηται τη φροντίδι της δημοτικής ή κοινοτικής υπηρεσίας καθαριότητος και εν ελλείψει τοιαύτης τη φροντίδι και δαπάναις του ιδιοκτήτου του ζώου, ως η ανωτέρω παράγραφος ορίζει.  6. Η χρησιμοποίησις των απορριμμάτων διά την λίπανσιν αγρών επιτρέπεται μόνον αφ ου παρέλθουν 6 μήνες τουλάχιστον από της εναποθέσεως και υποστούν την σχετικήν ζύμωσιν και σήψιν εν τω τόπω της απορρίψεως και συγκεντρώσεως. |

|  |
| --- |
| **Άρθρο:**24 |
| **Ημ/νία:**10.12.1938 |
| **Ημ/νία Ισχύος:**10.12.1938 |
|  |
| **Τίτλος Άρθρου** Αρδευσις - Λίπανσις Λαχανοκήπων. |
| **Λήμματα** Υγειονομικός Κανονισμός, Λαχανόκηποι, Αρδευση, Λίπανση |

|  |
| --- |
| **Κείμενο Άρθρου**  ΚΕΦΑΛΑΙΟΝ Ε  1. Απαγορεύεται η άρδευσις λαχανοκήπων δι υδάτων προερχομένων εκ πλύσεως ιματισμού ή δι υδάτων υπονόμων, βόρθων οικιών, σταύλων, αποχωρητηρίων, βιομηχανικών εργοστασίων ή ρευμάτων εις α εκχύνονται ακάθαρτα ύδατα.  2. Απαγορεύεται η λίπανσις λαχανοκήπων διά του περιεχομένου βόθρων ή αποχωρητηρίων.  3. Υδατα υπονόμων ή βόθρων δύνανται να χρησιμοποιηθώσι δι άρδευσιν δένδρων ή φυτών προοριζομένων διά ζώα, μόνον εφ όσον δεν ενοχλούν διά της δυσοσμίας ή άλλως πως τους κατοίκους. Διά την χρησιμοποίησιν όμως τοιούτων υδάτων απαιτείται άδεια της Αστυνομικής αρχής, εκδιδομένη μετά σύμφωνον απόφασιν της Υγειονομικής Επιτροπής. |

|  |
| --- |
| **Άρθρο:**25 |
| **Ημ/νία:**10.12.1938 |
| **Ημ/νία Ισχύος:**10.12.1938 |
|  |
| **Λήμματα** Υγειονομικός Κανονισμός, Πλύση λαχανικών |

|  |
| --- |
| **Κείμενο Άρθρου**  1. Απαγορεύεται η πλύσις λαχανικών δι ακαθάρτων υδάτων.  2. Επίσης απαγορεύεται η εναπόθεσις και παραμονή λαχανικών εντός δεξαμενών ύδατος. Η πλύσις τούτων και ιδία των εσθιομένων ωμών θα γίνηται διά ρέοντος ύδατος καθαρού και ποσίμου και εντός ειδικής σκάφης εκ τσιμέντου. |

|  |
| --- |
| **Άρθρο:**26 |
| **Ημ/νία:**10.12.1938 |
| **Ημ/νία Ισχύος:**10.12.1938 |
|  |
| **Τίτλος Άρθρου** Θαλάσσια λουτρά - Αλιεία. |
| **Λήμματα** Υγειονομικός Κανονισμός, Θαλάσσια Λουτρά, Αλιεία |

|  |
| --- |
| **Κείμενο Άρθρου**  1. Εις όσα μέρη της θαλάσσης εκχέονται υπόνομοι ή βόθροι, απαγορεύεται η αλιεία οστρακοδέρμων και η εγκατάστασις θαλασσίων λουτρών δια αποφάσεως της οικείας Υγειονομικής Επιτροπής Διοικήσεως Πρωτευούσης, Νομαρχίας και Πειραιώς.  2. Εις μέρη εις α υπάρχουν εγκαταστάσεις θαλασσίων λουτρών, μερίμνη της Δημοτικής ή κοινοτικής Αρχής, δέον να κατασκευασθώσιν αποχωρητήρια εις απόστασιν 20 τουλάχιστον μέτρων από της θαλάσσης και μη έχοντα εκροήν εις αυτήν. |